b"\n_START_ARTICLE_\nDavide Simoncelli\n_START_PARAGRAPH_\nDavide Simoncelli (s. 30. tammikuuta 1979 Rovereto, Italia) on italialainen alppihiiht\xc3\xa4j\xc3\xa4._NEWLINE_Simoncelli laski ensimm\xc3\xa4isen maailmancupin osakilpailunsa vuonna 1999 Madonna di Campigliossa. Palkintokorokkeelle h\xc3\xa4n ylsi ensimm\xc3\xa4isen kerran vuonna 2002 Alta Badiassa sijoituttuaan toiseksi suurpujottelussa. H\xc3\xa4n on voittanut urallaan kaksi suurpujottelun maailmancupin osakilpailua: vuonna 2003 Alta Badiassa ja 2006 Yongpyongissa. Simoncelli on menestynyt erityisesti Alta Badiassa, koska h\xc3\xa4n on ollut siell\xc3\xa4 voiton lis\xc3\xa4ksi nelj\xc3\xa4 kertaa toinen._NEWLINE_Kaudella 2003\xe2\x80\x932004 Simoncello oli suurpujottelun maailmancupin kokonaiskilpailussa viides ja kausilla 2005\xe2\x80\x932006 ja 2009\xe2\x80\x932010 nelj\xc3\xa4s._NEWLINE_Arvokilpailuissa Simoncelli on ollut suurpujottelussa yhdestoista Val d'Is\xc3\xa8ren MM-kilpailuissa 2009 ja kuudes Schladmingin MM-kisoissa 2013. Vancouverin olympialaisissa 2010 h\xc3\xa4n oli suurpujottelun 19:s ja Sot\xc5\xa1issa 2014 17:s."